Ufem Areal vom Chlooster hett mer vo 1970 bis 1974 chlinneri archäologische Grabige döregfüert. Debii sind prähistorischi Keraamik und Chnöche gfunde woore. Di keraamische Scherbe ghööred zo Becher, Schössle, Töpf, wo i di spooti Bronzezitt datiert were chönd, eender i di spööteri Phase, so grob um 1000xa0v.Chr. Zäme mit de Keraamik hettmer o Chnöche vo Chüe und Soi gfunne, wo vermuetli us de gliiche Zitt stamid. Obwoll s Areal vo de Glattburg nöd systemaatisch erforscht wore isch, chamer ahand vo dene Fünd anee, ass uf de Glattburg e spootbronzezittlichi Sidlig gsii isch.